
Referentský návrh spolkového ministerstva výživy a poľnohospodárstva
Nariadenie o novej úprave predpisov potravinového práva o prídavných látkach v potravinách[footnoteRef:1]) [1: )	Boli dodržané povinnosti vyplývajúce zo smernice Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (kodifikované znenie) (Ú. v. EÚ L 241, 17.9.2015, s. 1).] 

Zo dňa ...
Spolkové ministerstvo výživy a poľnohospodárstva nariaďuje na základe 
-	§ 4 odseku 2 bodu 2 a odseku 3 bodu 2, § 7 odseku 1 bodu 1 a odseku 2 bodu 1, § 13 odseku 1 bodov 2, 5 a 6, odseku 3, prvej vety bodu 1 a odseku 4 bodu 1 písmena a), § 34, prvej vety bodu 3 a 5 a § 35 bodu 1 písmena b) podpísmena aa) zákonníka o potravinách a krmivách, v znení oznámenia z 3. júna 2013 (Spolkový vestník I s. 1426), z ktorých § 4 odsek 3, § 7 odsek 1 a 2, § 13 odsek 1 a 4, § 34 prvá veta a § 35 boli zmenené článkom 67 nariadenia z 31. augusta 2015 (Spolkový vestník I s. 1474), so súhlasom Spolkového ministerstva hospodárstva a energetiky, 
· § 62 odseku 1 bodu 1 a bodu 2 písmena a) zákonníka o potravinách a krmivách, v znení oznámenia z 3. júna 2013 (Spolkový vestník I s. 1426), ktorý bol naposledy zmenený článkom 97 zákona z 19.6.2020 (Spolkový vestník I. s. 1328), ako aj
-	§ 3 odseku 1 prvej vety zákona o mliečnych výrobkoch a margaríne z 25. júla 1990 (Spolkový vestník I, s. 1471), ktorý bol naposledy zmenený článkom 2 bodom 2 zákona z 18. januára 2019 (Spolkový vestník I s. 33), so súhlasom Spolkového ministerstva hospodárstva a energetiky:
Článok 1
Nariadenie o vykonávaní právnych predpisov EÚ o prídavných látkach v potravinách
(vykonávacie nariadenie o prídavných látkach v potravinách)
§ 1 
Rozsah pôsobnosti
(1) Toto nariadenie sa uplatňuje na doplnenie
1. ustanovení nariadenia Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (Ú. v. EÚ L 354, 31.12.2008, s. 16); L 105, 27.4.2010, s. 114; L 322, 21.11.2012, s. 8; L 123, 19.5.2015, s. 122), ktoré bolo naposledy zmenené nariadením Komisie (EÚ) 2020/771 (Ú. v. EÚ L 184, 12.6.2020, s. 25), a z nich vyplývajúcich právnych aktov Európskej únie s ohľadom na
a) používanie prídavných látok v potravinách v zmysle článku 3 odseku 2 písmena a) v spojení s článkom 2 odsekom 2 nariadenia Európskeho parlamentu a Rady (ES) č. 1333/2008 v aktuálne platnom znení a
b) uvedenie na trh a označovanie prídavných látok v potravinách a potravín, ktoré obsahujú prídavné látky, ako aj
2. ustanovenia nariadenia Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) 4. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (Ú. v. ES L 304, 22.11.2011, s. 18; L 331, 18.11.2014, s. 41; L 50, 21.2.2015, s. 48; L 266, 30.9.2016, s. 7), ktoré bolo naposledy zmenené a doplnené nariadením Európskeho parlamentu a Rady (EÚ) 2015/2283 (Ú. v. EÚ L 327, 11.12.2015, s. 1), s ohľadom na označovanie balených potravín v zmysle článku 2 odseku 2 písmena e) nariadenia (EÚ) č. 1169/2011, v aktuálne platnom znení, a nebalených potravín určených
2. konečnému spotrebiteľovi v zmysle článku 3 bodu 18 nariadenia Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1), ktoré bolo naposledy zmenené a doplnené nariadením (EÚ) 2019/1381 (Ú. v. EÚ L 231, 6.9.2019, s. 1), v aktuálne platnom znení, alebo 
2. zariadením spoločného stravovania v zmysle článku 2 odseku 2 písmena d) nariadenia (EÚ) č. 1169/2011.
(2) Toto nariadenie upravuje dodávku, uschovávanie a uskladnenie dusitanov, ako aj požiadavky na výrobu dusitanovej soliacej zmesi.
§ 2 
Vymedzenie pojmov
Nebalené potraviny v zmysle tohto nariadenia sú potraviny, ktoré: 
1. sú v ponuke na predaj bez obalov,
2. sa na žiadosť konečného spotrebiteľa alebo zariadenia spoločného stravovania zabalia na mieste predaja alebo
3. budú zabalené pre priamy predaj.
§ 3 
Pivo
Pri výrobe piva, ktoré sa predáva pod označením tradičné nemecké pivo („Bier nach deutschem Reinheitsgebot gebraut“) alebo rovnocenných špecifikácií, sa ako prídavné látky smú používať iba:
1. oxid uhličitý zachytený pri výrobe piva alebo
2. oxid uhličitý a dusík, ak: 
a) neprejdú do piva, s výnimkou technicky nevyhnutných množstiev, a
b) ich použitím nedôjde k zvýšeniu obsahu kyseliny uhličitej v pive.
§ 4 
Dusitany a dusitanová soliaca zmes
(1) Dusitany sa nesmú dodávať do podnikov vyrábajúcich potraviny, ani sa v nich uschovávať alebo uskladňovať. Tento zákaz dodávky neplatí pre dodávky dusitanu sodného a draselného pre podniky, ktoré vyrábajú zmesi z dusitanu sodného a draselného s kuchynskou soľou, jodidovanou kuchynskou soľou alebo náhradou kuchynskej soli (dusitanová soliaca zmes).
(2) Na výrobu dusitanovej soliacej zmesi je potrebné povolenie od príslušného úradu. Povolenie sa smie udeliť len v tom prípade, keď žiadateľ:
1. je spoľahlivý a
2. disponuje zariadeniami a pomocnými prostriedkami potrebnými na výrobu dusitanovej soliacej zmesi v zmysle predpisov.
Dusitanová soliaca zmes sa smie vyrábať len v priestoroch, ktoré sú určené výlučne na tento účel.
§ 5 
Označovanie
(1) Nebalené potraviny podľa § 2 bodu 3, ktoré nie sú určené na samostatnú obsluhu a nebalené potraviny podľa § 2 bodu 1 a 2 môže podľa článku 8 odseku 1 alebo odseku 4 druhej vety nariadenia (EÚ) č. 1169/2011 zodpovedná osoba na účely dodania konečnému spotrebiteľovi alebo zariadeniu spoločného stravovania uviesť na trh alebo zodpovedná osoba v zmysle článku 8 odseku 3 nariadenia (EÚ) č. 1169/2011 dodať len vtedy, keď prídavné látky v potravinách použité pri výrobe boli označené nasledujúcimi údajmi spôsobom uvedeným v odseku 2:
1. v prípade potravín s farbivami údajom „s farbivom“,
2. v prípade potravín s prídavnými látkami používanými na konzerváciu údajom „s konzervačnou látkou“ alebo „konzervované“,
3. v prípade potravín s prídavnými látkami používanými ako antioxidačný prostriedok údajom „s antioxidačným prostriedkom“,
4. v prípade potravín s dusitanom alebo dusitanovou soliacou zmesou sa údaje v zmysle bodov 2 a 3 môžu nahradiť týmito údajmi:
a) pre potraviny s dusitanovou soliacou zmesou údajom „s dusitanovou soliacou zmesou“, 
b) pre potraviny s dusitanom sodným alebo draselným, aj zmiešané, údajom „s dusitanom“ a
c) pre potraviny s dusitanovou soliacou zmesou a s dusitanom sodným alebo draselným, aj zmiešané, údajom „s dusitanovou soliacou zmesou a dusitanom“,
5. v prípade potravín s prídavnými látkami používanými ako zvýrazňovač chuti údajom „so zvýrazňovačom chuti“,
6. v prípade olív s glukonátom železnatým (E 579) alebo laktátom železnatým (E 585) údajom „stmavnuté“,
7. v prípade čerstvého ovocia a zeleniny s prídavnými látkami s číslami E 445, E 471, E 473, E 474, E 901 až E 905, a E 914, ktoré slúžia na povrchovú úpravu, údajom „voskované“,
8. v prípade mäsových výrobkov s prídavnými látkami s číslami E 338 až E 341, E 343 a E 450 až E 452 údajom „s fosfátom“,
9. v prípade potravín so sladidlami s výnimkou stolových sladidiel upozornením „so sladidlom/sladidlami“,
10. v prípade stolových sladidiel upozornením „na báze ...“ doplnené označením použitého sladidla,
11. v prípade potravín s aspartámom (E 951) alebo so soľou aspartamu-acesulfamu (E 962) upozornením „obsahuje zdroj fenylalanínu“,
12. v prípade potravín s viac ako 10 % pridaných viacsýtnych alkoholov s číslami E 420, E 421, E 953 a E 965 až E 968 upozornením „nadmerná konzumácia môže vyvolať laxatívne účinky“.
(2) Je potrebné uvádzať údaje podľa odseku 1:
1. v súlade s článkom 12 odsekom 2 nariadenia (EÚ) č. 1169/2011 alebo § 4 odsekom 3 a 4 vykonávacieho nariadenia o poskytovaní informácií o potravinách z 5. júla 2017 (Spolkový vestník I s. 2272), ktoré bolo naposledy zmenené článkom 1 nariadenia z 27. októbra 2020 (Spolkový vestník I, s. 2268), 
2. ak sú údaje podľa § 4 odseku 2 vykonávacieho nariadenia o poskytovaní informácií o potravinách záväzné, rovnakým spôsobom prostredníctvom identického média, a 
3. v prípade nebalených potravín ponúkaných na predaj prostredníctvom technológií diaľkovej komunikácie, podľa článku 14 odseku 1 nariadenia (EÚ) č. 1169/2011.
(3) Údaje podľa odseku 1 bodov 1 až 8 sa môžu vynechať:
1. v prípade potravín so zoznamom prísad, ktorý spĺňa požiadavky na údaje podľa článku 9 odseku 1 písmena b) v spojení s článkom 18 nariadenia (EÚ) č. 1169/2011, 
2. v prípade potravín, ak boli uvedené všetky prídavné látky v potravinách použité pri ich výrobe, v zmysle prílohy VII časti C nariadenia (EÚ) č. 1169/2011, s označením kategórie, po ktorom nasleduje ich špecifický názov alebo číslo E formou vývesky na predajnom mieste, formou písomného záznamu alebo v elektronických informačných ponukách poskytnutých prevádzkovateľom potravinárskeho podniku, ktoré sú pre konečného spotrebiteľa prístupné priamo alebo veľmi ľahko; na písomný záznam alebo na elektronické informačné ponuky sa musí upozorniť na potravinách alebo formou vývesky, alebo 
3. v prípade potravín s prídavnými látkami, ktoré podľa článku 20 nariadenia (EÚ) č. 1169/2011 nemusia byť uvádzané v zozname prísad.
(4) Balené stolové sladidlá sa konečným spotrebiteľom môžu poskytnúť len vtedy, keď:
1. v prípade článku 23 odseku 2 nariadenia (ES) č. 1333/2008 ich názov, aj v spojení s článkom 23 odsekom 5, obsahuje tam uvedené údaje, a
2. v prípade článku 23 odseku 3 nariadenia (ES) č. 1333/2008 ich označenie, aj v spojení s článkom 23 odsekom 5, obsahuje tam uvedené údaje.
(5) Pre označenie balených nápojov s obsahom alkoholu viac ako 1,2 % obj. analogicky platí odsek 1 bod 1 až 3 za predpokladu, že je potrebné uviesť údaje v zmysle článku 12 odseku 2 nariadenia (EÚ) č. 1169/2011.
(6) Pre čerstvé ovocie a zeleninu,
1. ktoré sa ponúkajú bez obalu v zmysle § 2 bodu 3 a na samostatnú obsluhu alebo sa ponúkajú balené a
2. pre ktoré nie je v zmysle článku 19 odseku 1 písmena a) nariadenia (EÚ) č. 1169/2011 predpísaný a dobrovoľne uvádzaný zoznam prísad, 
platí odsek 1 bod 7 analogicky za predpokladu, že údaje podľa článku 12 odseku 2 nariadenia (EÚ) č. 1169/2011 je potrebné uvádzať.
§ 6 
Trestné činy
(1) Podľa § 59 odseku 1 bodu 21 písmena a) zákonníka o potravinách a krmivách bude potrestaný ten, kto: 
1. v rozpore s § 4 odsekom 1 prvou vetou dodáva, uchováva alebo skladuje dusitany,
2. bez povolenia v zmysle § 4 odseku 2 prvej vety vyrába dusitanovú soliacu zmes alebo
3. v rozpore s § 4 odsekom 2 treťou vetou vyrába dusitanovú soliacu zmes.
(2) Podľa § 58 odseku 3 bodu 2, odsekov 4 až 6 zákonníka o potravinách a krmivách bude potrestaný ten, kto úmyselne alebo z nedbanlivosti, v rozpore s článkom 5 v spojení s článkom 4 odsekom 5 v spojení s článkom 14 v spojení s prílohou II časťou A odsekom 2 bodom 1 nariadenia Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (Ú. v. ES L 354, 31.12.2008, s. 16; L 105, 27.4.2010, s. 114; L 322, 21.11.2012, s. 8; L 138, 24.5.2013, s. 20; L 123, 19.5.2015, s. 122; L 214, 13.8.2015, s. 30; L 165, 23.6.2016, s. 24; L 282, 19.10.2016, s. 84; L 82, 26.3.2018, s. 18; L 60, 28.2.2019, s. 35), naposledy zmeneného a doplnené nariadením (EÚ) 2020/771 (Ú. v. EÚ L 184, 12.6.2020, s. 25), uvedie do obehu
a) prídavnú látku v potravinách, ktorá nezodpovedá špecifikáciám uvedeným v prílohe k nariadeniu Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. ES L 83, 22.3.2012, s. 1; L 189, 14.7.2016, s. 59; L 292, 27.10.2016, s. 50), naposledy zmeneného a doplneného nariadením (EÚ) 2020/771 (Ú. v. EÚ L 184, 12.6.2020, s. 25), 
b) potravinu, ktorá obsahuje prídavnú látku nezodpovedajúcu stanoveným špecifikáciám uvedeným v prílohe k nariadeniu (EÚ) č. 231/2012, alebo
c) v spojení s poznámkou v prílohe k nariadeniu (EÚ) č. 231/2012 
aa) prídavnú látku v potravinách, ktorá bola sterilizovaná pri použití etylénoxidu, alebo
bb) potravinu, ktorá obsahuje prídavnú látku sterilizovanú pri použití etylénoxidu.
§ 7 [bookmark: _GoBack]
Priestupky
(1) Kto z nedbanlivosti spácha čin uvedený v § 6 odseku 1, sa v zmysle § 60 odseku 1 bodu 2 zákonníka o potravinách a krmivách dopúšťa priestupku. 
(2) Priestupku sa v zmysle § 60 odseku 2 bodu 26 písmena a) zákonníka o potravinách a krmivách dopúšťa ten, kto úmyselne alebo z nedbanlivosti:
1. v rozpore s § 5 odsekom 1 bodom 1 až 3, aj vždy v spojení s odsekom 5, v rozpore s § 5 odsekom 1 bodom 4 až 6 alebo 7, aj v spojení s odsekom 6, alebo § 5 odsekom 1 bodom 8 až 12 uvedie do obehu alebo dodá potravinu alebo
2. v rozpore s § 5 odsekom 4 dodá stolové sladidlo.
(3) Priestupku sa v zmysle § 60 odseku 4 bodu 2 písmena a) zákonníka o potravinách a krmivách dopúšťa ten, kto porušuje ustanovenia nariadenia (ES) č. 1333/2008 tým, že úmyselne alebo z nedbanlivosti, v rozpore s článkom 21 odsekom 1 prvou vetou, v spojení s článkom 22 odsekom 1, 2 alebo 3, alebo v rozpore s článkom 23 odsekom 1 uvedie do obehu prídavnú látku v potravinách.
Článok 2
Zmena nariadenia o životospráve
Nariadenie o životospráve, v znení oznámenia z 28. apríla 2005 (Spolkový vestník I. s. 1161), naposledy zmeneného článkom 22 nariadenia z 5. júla 2017 (Spolkový vestník I s. 2272), sa mení takto:
1. § 5 ods. 1 nadobúda znenie:
„	Pri získavaní, výrobe a príprave dietetických potravín sa pri dodržiavaní bezprostredne platných právnych aktov Európskej únie smú pridávať látky len v súlade s týmto nariadením.“
2. § 6 sa vypúšťa.
3. V § 25 odseku 4 druhej vete sa slová „§ 9 nariadenia o povolení používať niektoré prídavné látky“ nahrádzajú slovami „§ 5 vykonávacieho nariadenia o prídavných látkach v potravinách“.
4. V § 26 odseku 3 sa vypúšťa údaj „§ 6 tretia veta,“.
Článok 3
Zmena nariadenia o mliečnych výrobkoch
Nariadenie o mliečnych výrobkoch z 15. júla 1970 (Spolkový vestník I s. 1150), ktoré bolo naposledy zmenené článkom 21 nariadenia z 5. júla 2017 (Spolkový vestník I s. 2272), sa mení takto:
3. § 3 odsek 1 druhá veta sa ruší.
6. § 5 nadobúda toto znenie:
0. „
Používanie vitamínov
0. Pri výrobe mliečnych výrobkov sa smú používať vitamíny vymenované v prílohe č. 2 na účely, ktoré sú tam uvedené. Obsah vitamínov nesmie prekročiť maximálne množstvá uvedené v prílohe č. 2.
0. Mliečne výrobky – nátierky v zmysle bodov 2 a 3 prílohy č 2 sú mliečne nátierky v zmysle odseku A bodov 2 až 4 prílohy II dodatku VII k nariadeniu Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671; L 189, 27.6.2014, s. 261; L 130, 19.5.2016, s. 18; L 34, 9.2.2017, s. 41; L 106, 6.4.2020, s. 12), ktoré bolo naposledy zmenené a doplnené nariadením Európskeho parlamentu a Rady (EÚ) 2017/2393 z 13. decembra 2017 (Ú. v. EÚ L 350, 29.12.2017, s. 15).
0. Vitamíny uvedené v prílohe č. 2 sa smú používať aj na výrobu pridaných potravín.
0. Na rozdiel od § 16 odseku 1 prvej vety zákona o potravinách a tovaroch dennej spotreby nevzniká povinnosť uvádzať obsah vitamínov používaných v zmysle odsekov 1 a 3. § 3 odsek 2 bod 3 ostáva nedotknutý.“
3. V § 7 odseku 2 sa slová „prídavné látky“ nahradia slovom „vitamíny“.
8. Príloha 2 sa mení takto:
a) Nadpis bude znieť takto:
„Príloha 2 (k § 5 odseku 1) Vitamíny“.
b) Slová „prídavné látky“ v bode 1 budú nahradené slovom „vitamíny“.
Článok 4
Zmena nariadenia o syroch
Nariadenie o syroch, v znení oznámenia zo 14. apríla 1986 (Spolkový vestník I s. 412), ktoré bolo naposledy zmenené článkom 18 nariadenia z 5. júla 2017 (Spolkový vestník I s. 2272), sa mení takto:
3. § 14 ods. 1 druhá veta sa ruší.
10. Štvrtá veta § 23 sa ruší.
11. V prílohe č. 1 oddiele A bude mať obsah stĺpca 3 týkajúci sa štandardných druhov Camembert a Brie nasledovné znenie: 
„Zrenie len s kultúrami penicillium camembertii (pleseň camembert) a geotrichum candidum (mliečna pleseň)“.
Článok 5
Zmena nariadenia o masle
§ 2 odsek 4 a § 5 odsek 5 nariadenia o masle z 3. februára 1997 (Spolkový vestník I s. 144), ktoré bolo naposledy zmenené článkom 19 nariadenia z 5. júla 2017 (Spolkový vestník I strana 2272, sa rušia. 
Článok 6
Zmena vykonávacieho nariadenia dočasného zákona o pive
V § 17 odseku 1 druhej vete vykonávacieho nariadenia dočasného zákona o pive, v znení oznámenia z 29. júla 1993 (Spolkový vestník I s. 1422), ktoré bolo naposledy zmenené článkom 2 nariadenia z 8. decembra 2000 (Spolkový vestník I s. 1686) sa slová „nariadenie o povolení používať niektoré prídavné látky“ nahrádzajú slovami „vykonávacie nariadenie o prídavných látkach v potravinách“.
Článok 7
Zmena nariadenia o určitých alkoholických nápojoch
V § 10 odseku 6 nariadenia o alkoholických nápojoch, v znení oznámenia z 30. júna 2003 (Spolkový vestník I s. 1255), ktoré bolo naposledy zmenené článkom 15 nariadenia z 5. júla 2017 (Spolkový vestník I s. 2272), sa slová „nariadenie o povolení používať niektoré prídavné látky“ nahrádzajú slovami „vykonávacie nariadenie o prídavných látkach v potravinách“. 
Článok 8
Nadobudnutie účinnosti a strata platnosti
Toto nariadenie nadobúda účinnosť dňom po jeho uverejnení. Zároveň stráca platnosť nariadenie o povolení používať niektoré prídavné látky, v znení oznámenia z 29. januára 1998 (Spolkový vestník I s. 130), ktoré bolo naposledy zmenené článkom 23 nariadenia z 5. júla 2017 (Spolkový vestník I s. 2272) a nariadenie o obchodovaní s prídavnými látkami z 29. januára 1998 (Spolkový vestník I s. 230, 269), ktoré bolo naposledy zmenené článkom 2 nariadenia z 28. marca 2011 (Spolkový vestník I s. 530).
Spolková rada návrh schválila.
Bonn, dňa …………
spolková ministerka pre výživu a poľnohospodárstvo
Julia Klöckner
